Cum in nomine Domini et Salvatoris nostri Jesu Christi, ego Agrimus, humilis Lingonum episcopus, cum fidelibus nostris causas et negotia Ecclesie nostre diligenter tractarem et qualiter in melius ubique necessitas foret, Deo auctore, proficere potuissent, imquirerem, inter cetera Ratherius, fidelis noster et archidiaconus seu sancti Stephani prepositus, cum canonicis, eidem prothomartiri Christi servientibus, nostram adierint presentiam, nobis per scripturam ostendentes, qualiter domnus et venerabilis Isaac episcopus et precessor noster, decima Ecclesie sancti Martini, prope Divion consistentem, in illorum usus ad aumentum, sua pontificali auctoritate concederet. Postea vero, suorum necessitatem nobis et fidelibus nostris apertissime exponentes, petierunt quo eadem sancti Martini decima, pro Deo et sancto Stephano, sicuti antiquitus et predicto domno Isaac illis data sunt, et nos eque eis concederemus, quatinus Deo et sancto Stephano ibidem servientes, pro omnibus nostre Ecclesie rectoribus Domini misericordiam assiduis orationibus implorarent. Nos igitur, illorum petitiones audientes, eorumque necessitatem et infortunium considerantes, omnipotentis Dei clementia et meritis sancti Stephani, sancti Spiritus, ut credimus, accensi gratia, voluntatem predecessoris nostri sancte recordationis Isaac sequentes, prescripti etiam Ratherii fidelis nostri deprecatione sepius ammoniti, supra nominatis canonicis, ipsa decima sancti Martini concessimus, et, ut perpetualiter eorum victui debita essent, nostra confirmatione statuimus. Ut autem hec nostra confirmatio et consensus in futuro firmiorem obtineat stabilitatem, manu propria roboravimus, fidelibus Ecclesie nostre similiter roborari iussimus. Actum Lingonis civitate publice. Argrimus, sancte Lingonis Ecclesie exiguus episcopus, in Christi nomine roboravi et subscripsi. Otbertus prepositus subscripsi. Bernardus archiclavus subscripsi. Arnaldus archidiaconus subscripsi. Moirus archidiaconus subscripsi. Ragenerius archidiaconus subscripsi. Deodatus presbiter subscripsi. Ursinus presbiter subscripsi. Dominicus presbiter subscripsi. Eurardus diaconus, iustus bonus subscripsi. Fulculfus diaconus subscripsi. Ingelbertus levita subscripsi. Galemannus levita subscripsi. Gancelmus acolitus subscripsi. Eurardus acolitus subscripsi. Ariaudus acolitus subscripsi. Guslerius subscripsi. Warnerius subdiaconus subscripsi. Siquinus subscripsi. Ego Siricus, indignus presbiter hanc cartam confirmationis scripsi et subscripsi. Data in mense Iunio, VIII Idue eiusdem mensis, Indictione VII anno VI regnante Karolo rege.